ai4bharat/Pralekha huggingface dataset:
ভূ-বিজ্ঞানমন্ত্রক
২১ মে বিক্ষিপ্তভাবে ভারী থেকে অতি ভারী বৃষ্টির সম্ভাবনা আন্দামান নিকোবর দ্বীপপুঞ্জ এবং পশ্চিমবঙ্গের হিমালয় সন্নিহিত অঞ্চল ছাড়াও সিকিম, অরুণাচল প্রদেশ, আসাম, মেঘালয়, অন্ধপ্রদেশের উপকূলবর্তী অঞ্চল ও ইনাম, রায়লসিমা এবং দক্ষিণ কর্ণাটক, কেরালা ও মাহেতে ২৪ মে ভারী বৃষ্টির সম্ভাবনা তামিলনাড়ু সহ পুদুচেরি, করাইকল, কেরালা এবং মাহের কয়েকটি স্থানে
নতুন দিল্লি, ২১ মে, ২০২১
জাতীয় আবহাওয়া পূর্বাভাস কেন্দ্রের দেওয়া তথ্য অনুযায়ী আজ ২১ মে, বজ্রবিদ্যুৎ সহ বৃষ্টি এবং ঝোড়ো হাওয়া যার গতি ঘন্টায় ৪০- ৫০ কিলোমিটার হতে পারে, আন্দামান ও নিকোবর দ্বীপপুঞ্জের কয়েকটি স্থানে। এর পাশাপাশি ঝোড়ো হাওয়া এবং বজ্রবিদ্যুৎ সহ বৃষ্টির সম্ভাবনা রয়েছে বিক্ষিপ্তভাবে হরিয়ানা, চন্ডিগড়, দিল্লি, বিহার, ঝাড়খন্ড, গাঙ্গেয় পশ্চিমবঙ্গ, ওড়িশা, আসাম, মেঘালয়, তেলেঙ্গানা, রায়লসিমা এবং কেরালা ও মাহেতে। এর পাশাপাশি বজ্রবিদ্যুৎ সহ বৃষ্টির সম্ভাবনা রয়েছে বিক্ষিপ্ত ভাবে উত্তরাখণ্ড, পাঞ্জাব, বিদর্ভ, ছত্রিশগড়, হিমালয় সন্নিহিত পশ্চিমবঙ্গ এবং সিকিম, অরুণাচল প্রদেশ, নাগাল্যান্ড, মণিপুর, মিজোরাম, ত্রিপুরা, সমুদ্রতীরবর্তী অন্ধ্রপ্রদেশ, ইনাম, কর্ণাটক, তামিলনাড়ু, পুদুচেরি, করাইকল এবং লাক্ষাদ্বীপে।
২২ মে, বজ্রবিদ্যুৎ সহ বৃষ্টি এবং ঝোড়ো হাওয়া, যা ঘন্টায় ৪০-৫০ কিলোমিটার পর্যন্ত হতে পারে আন্দামান ও নিকোবর দ্বীপপুঞ্জ এবং পশ্চিম রাজস্থানে। এছাড়াও বজ্রবিদ্যুৎ সহ বৃষ্টির সম্ভাবনা রয়েছে বিক্ষিপ্তভাবে তেলেঙ্গানা, রায়লসিমা, কেরালা এবং মাহেতে। এর পাশাপাশি বিহার, অন্ধপ্রদেশের সমুদ্র উপকূলীয় অঞ্চল, ইনাম, কর্ণাটক, তামিলনাড়ু, পুদুচেরি, করাইকল ও লাক্ষাদ্বীপেও বজ্রবিদ্যুৎ সহ বৃষ্টির সম্ভাবনা রয়েছে।
মৎস্যজীবীদের সমুদ্রে যেতে নিষেধ করা হয়েছে।
২৩ মে, ঘন্টায় ৫০-৬০ কিলোমিটার ঝোড়ো হাওয়া এবং বজ্রবিদ্যুৎ সহ বৃষ্টির পূর্বাভাস রয়েছে আন্দামান নিকোবর দ্বীপপুঞ্জ, পশ্চিম রাজস্থান, কেরালা, মাহে ছাড়াও মধ্যপ্রদেশ, মহারাষ্ট্র, সমুদ্র উপকূলবর্তী অন্ধপ্রদেশ, ইনাম, তেলেঙ্গানা, কর্ণাটক, তামিলনাড়ু, পুদুচেরি সহ করাইকল ও লাক্ষাদ্বীপে।
২৪ মে, বজ্রবিদ্যুৎ সহ বৃষ্টি এবং ঝোড়ো হাওয়ার সম্ভাবনা রয়েছে আন্দামান ও নিকোবর দ্বীপ সমূহ ছাড়াও বিক্ষিপ্তভাবে মধ্য মহারাষ্ট্র, উপকূলবর্তী অন্ধ্রপ্রদেশ, ইনাম, তেলেঙ্গানা, রায়লসিমা, কর্ণাটক, তামিলনাড়ু, পুদুচেরি, করাইকাল এবং লাক্ষাদ্বীপে।
২৫ মে, একইভাবে বজ্রবিদ্যুৎ সহ বৃষ্টি এবং ঝোড়ো হাওয়া, যার গতিবেগ ঘন্টায় ৩০-৪০ কিলোমিটার, বয়ে যাবে আন্দামান নিকোবর দ্বীপ সমূহ, কেরালা, মাহে, মধ্য মহারাষ্ট্র, সমুদ্র উপকূলবর্তী অন্ধ্রপ্রদেশ, তেলেঙ্গানা, রায়লসিমা, সমুদ্র উপকূলবর্তী কনাটক, তামিলনাড়ু, পুদুচেরি, করাইকল এবং লাক্ষাদ্বীপে।
মৎস্যজীবীদের এই সময় সমুদ্র যেতে নিষেধ করা হয়েছে।
CG/SB
(Visitor Counter : 142
প্রধানমন্ত্রীরদপ্তর
রাজস্থানের জালোরে বাস দুর্ঘটনায় প্রাণহানির খবরে প্রধানমন্ত্রীর শোক প্রকাশ
নতুনদিল্লি, ১৭ই জানুয়ারী, ২০২১
প্রধানমন্ত্রী শ্রী নরেন্দ্র মোদী রাজস্থানের জালোরে বাস দুর্ঘটনার খবরে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ রাজস্থানের জালোরে বাস দুর্ঘটনার খবরে আমি মর্মাহত। এই দুর্ঘটনায় অনেকের জীবনহানি হয়েছে। আমি তাঁদের পরিবারের প্রতি সমবেদনা জানাই ও আহতদের দ্রুত আরোগ্য কামনা করি।“
পরিবেশওঅরণ্যমন্ত্রক
পশ্চিমবঙ্গে স্বচ্ছতা হি সেবা কর্মসূচি
পর্যটন কেন্দ্রগুলিকে ‘বর্জ্য প্লাস্টিক মুক্ত গ্রাম’ হিসেবে গড়ে তোলা হচ্ছে
কলকাতা, ২২ সেপ্টেম্বর, ২০২৩
রাজ্য জুড়ে ১৫ সেপ্টেম্বর থেকে ‘স্বচ্ছতা হি সেবা’ কর্মসূচী উদযাপন শুরু হয়েছে, চলবে ২ অক্টোবর পর্যন্ত। এই উপলক্ষে যেসব কর্মসূচী হাতে নেওয়া হয়েছে, সেগুলি হ’ল – গুরুত্বপূর্ণ স্থানগুলি থেকে বর্জ্য অপসারণ; ঐতিহ্যমণ্ডিত স্থানগুলিকে পরিচ্ছন্ন রাখা; সম্পদের যথাযথ রক্ষণাবেক্ষণ; উৎসে বর্জ্যের পৃথকীকরণ; বিদ্যালয়গুলিতে পরিচ্ছন্নতা অভিযান; প্লাস্টিক বর্জ্যের যথাযথ অপসারণ; নিকাশি জল ব্যবস্থাপনা এবং সাফাই মিত্র সুরক্ষা শিবির।
পূর্ব মেদিনীপুর জেলায় রাজ্যের পঞ্চায়েত ও গ্রামোন্নয়ন মন্ত্রী এই কর্মসূচীর সূচনা করেন। পরবর্তীতে ১৮ সেপ্টেম্বর আলিপুরদুয়ার জেলার জলদাপাড়ায় পঞ্চায়েত ও গ্রামোন্নয়ন প্রতিমন্ত্রী এই কর্মসূচীর সূচনা করেন। ‘স্বচ্ছতা হি সেবা’ কর্মসূচীর আওতায় একবার ব্যবহারযোগ্য প্লাস্টিকের বিষয়ে সচেতনতা গড়ে তুলতে বিশেষ উদ্যোগ নেওয়া হয়েছে। পর্যটন কেন্দ্রগুলিকে বর্জ্য প্লাস্টিক মুক্ত গ্রাম হিসেবে গড়ে তোলা হচ্ছে। গ্রাম পঞ্চায়েতগুলি সাফাই কর্মীদের বিশেষভাবে সম্মানিত করছে।
জৈব পচনশীল বর্জ্যগুলিকে রাখার জন্য বিশেষ ব্যবস্থাপনার অঙ্গ হিসেবে প্রয়োজনীয় নির্মাণ কার্য সম্পাদিত হয়েছে রাজ্যের বিভিন্ন স্থানে। এছাড়াও, হোটেল, হোম-স্টে ব্যবস্থাপনা এবং যেসব জায়গায় পর্যটনের সম্ভাবনা উজ্জ্বল, সেইসব অঞ্চলের বাড়িগুলিতে সেপটিক ট্যাঙ্ক, সোপপিট বানানো নিশ্চিত করা হচ্ছে। পতঙ্গবাহিত রোগগুলির সম্পর্কে সচেতনতা গড়ে তোলা হচ্ছে পুরোদমে। রাজ্যের ৪০ হাজার ৬০০টি গ্রামে এই কর্মসূচী পালিত হচ্ছে।
SSS/CB/SB
(Visitor Counter : 10
প্রধানমন্ত্রীরদপ্তর
কন্যাকুমারিতে উন্নয়ন মূলক কিছু প্রকল্পের আনুষ্ঠানিক উদ্বোধন করলেন প্রধানমন্ত্রী
নয়াদিল্লি, ০১ মার্চ, ২০১৯
প্রধানমন্ত্রী শ্রী নরেন্দ্র মোদী আজ মাদুরাই থেকে চেন্নাইগামী তেজস এক্সপ্রেসের যাত্রার আনুষ্ঠানিক সূচনা করেন। কন্যাকুমারিতে দুটি বিশাল জনসভায় তিনি রামেশ্বরম এবং ধনুষকোডির মধ্যে রেল সংযোগ এবং পাম্বান সেতু পুনরায় চালু করা জন্য ভিত্তিপ্রস্তর স্হাপন করেন। প্রধানমন্ত্রী এছাড়াও কিছু সড়ক প্রকল্প-ও উদ্বোধন করেন।
জনসভায় প্রধানমন্ত্রী বলেন, আদতে তামিলনাড়ুর বাসিন্দা দুঃসাহসিক উইং কমান্ডার অভিনন্দনের জন্য প্রত্যেক ভারতীয়ই গর্বিত।
সম্প্রতি আগে কন্যাকুমারির বিবেকানন্দ কেন্দ্র গান্ধী শান্তি পুরস্কার পাওয়ায় ঐ কেন্দ্রকে প্রধানমন্ত্রী অভিনন্দন জানান।
শ্রী মোদী বলেন, তেজস এক্সপ্রেস দেশের অত্যাধুনিক ট্রেনগুলির একটি এবং ‘মেক ইন ইন্ডিয়া’র একটি অসাধারণ উদাহরণ। তিনি আরও বলেন, ১৯৬৪-র বিপর্যয়ের পর রামেশ্বরম এবং ধনুষকোডির রেললাইনটি ক্ষতিগ্রস্হ হয়, অথচ বিগত ৫০ বছরে এই রেললাইনটির মেরামতির ওপর কোনও নজর দেওয়া হয়নি।
প্রধানমন্ত্রী ঐ একই জনসভায় বলেন, প্রধানমন্ত্রী কিষান সম্মান নিধির অংশ হিসেবে ১.১ কোটিরও বেশি কৃষক তাদের ব্যাঙ্ক অ্যাকাউন্টে প্রথম কিস্তির টাকা পেয়েছেন। তিনি আরও বলেন, এই প্রকল্পটির সূচনা হয় গত পয়লা ফেব্রুয়ারি। দিবারাত্রি কাজ করে ২৪ দিনের মধ্যেই এই প্রকল্পটি সূচনা করা হয় বলে তিনি জানান। ১০ বছরে এই প্রকল্পের অধীন খেটে-খাওয়া কৃষকরা প্রায় ৭.৫ লক্ষ কোটি টাকা পাবেন।
শ্রী মোদী বলেন, সরকারের কাছ থেকে জনসাধারণের প্রত্যাশা হল সততা, বিকাশ, প্রগতি, সুযোগ-সুবিধা এবং নিরাপত্তা।
প্রতিরক্ষা এবং নিরাপত্তা সম্পর্কে প্রধানমন্ত্রীর বক্তব্য, বহু বছর ধরে ভারত সন্ত্রাসবাদের শিকার। এখন পরিস্হিতি এমনই যে কোনরকম সন্ত্রাসবাদমূলক কার্যকলাপের প্রেক্ষিতে ভারত নিজেকে অসহায় মনে করবেনা। তিনি বলেন, এটিই নতুন ভারত বা ‘নিউ ইন্ডিয়া’ এবং এই ভারত সন্ত্রাসবাদীরা যে ক্ষতি ভারতের করেছে, তা সুদ সমেত ফিরিয়ে দেবে। প্রধানমন্ত্রী বলেন, প্রতিরক্ষা এবং জাতীয় নিরাপত্তার ক্ষেত্রে আমরা প্রথমে ভারতীয় এবং কেবলমাত্র ভারতীয়ই। তিনি দুর্নীতি দূর করতে কেন্দ্রীয় সরকার যা যা ব্যবস্হা নিয়েছে, সে বিষয়েও বক্তব্য রাখেন।
CG/SSS/NS
(Visitor Counter : 179
প্রধানমন্ত্রীরদপ্তর
পিএম কিষাণ কর্মসূচির আওতায় ৬ কোটি সুবিধাভোগীকে তৃতীয় কিস্তি বাবদ ২ হাজার টাকা করে দেওয়া হবে
নয়াদিল্লি, ০১ জানুয়ারী, ২০১৯
প্রধানমন্ত্রী শ্রী নরেন্দ্র মোদী আগামী বৃহস্পতিবার কর্ণাটকের তুমকুরে এক জনসভায় রাজ্যগুলিকে কৃষি কর্মণ পুরস্কার ও সংশ্লিষ্ট ক্ষেত্রে অসামান্য কাজের স্বীকৃতি স্বরূপ শংসাপত্র প্রদান করবেন। এছাড়াও তিনি বেশ কয়েকজন সফল কৃষকের হাতে কৃষি মন্ত্রীর কৃষি কর্মণ পুরস্কার তুলে দেবেন।
এই পুরস্কার প্রদান উপলক্ষ্যে শ্রী মোদী ২০১৯এর ডিসেম্বর থেকে ২০২০র মার্চ পর্যন্ত সময়কালে প্রধানমন্ত্রী কিষাণ সম্মান নিধি কর্মসূচির আওতায় তৃতীয় কিস্তি বাবদ ২ হাজার টাকা করে সাহায্য দেওয়ার প্রক্রিয়া শুরু করবেন। এই কর্মসূচিতে প্রায় ৬ কোটি কৃষক উপকৃত হবেন। পিএম কিষাণ কর্মসূচির আওতায় শ্রী মোদী ৮টি রাজ্য ও কেন্দ্রশাসিত অঞ্চলে সুফলভোগীদের হাতে শংসাপত্র তুলে দেবেন।
এই অনুষ্ঠানে প্রধানমন্ত্রী তামিলনাড়ুর কয়েকজন মৎসজীবির হাতে গভীর সমুদ্রে মাছ ধরার জলযানের চাবি এবং এ ধরণের জলযানে ব্যবহৃত ট্রান্সপন্ডার তুলে দেবেন।
কর্ণাটকের কয়েকজন কৃষককে তিনি কিষাণ ক্রেডিট কার্ডও দেবেন।
এই উপলক্ষ্যে আয়োজিত এক প্রদর্শনী ঘুরে দেখার পাশাপাশি প্রধানমন্ত্রী জনসভাতেও ভাষণ দেবন।
CG/BD/NS
(Visitor Counter : 92
প্রতিরক্ষামন্ত্রক
‘অভ্যাস’এর সফল উৎক্ষেপণ
নয়াদিল্লী, ২২ সেপ্টেম্বর, ২০২০
উচ্চগতি সম্পন্ন প্রসারিত আকাশপথে নির্দিষ্ট লক্ষ্যভেদী ক্ষেপনাস্ত্র ‘অভ্যাস’এর আজ সফল উৎক্ষেপন হয়েছে। ওড়িশার বালাসোরের পরীক্ষা কেন্দ্র থেকে প্রতিরক্ষা গবেষণা ও উন্নয়ন সংস্থা এই পরীক্ষার কাজ চালিয়েছে। পরীক্ষার সময় ২টি ক্ষেপনাস্ত্র সফলভাবে উড়ে গেছে। অভ্যাস-কে বিভিন্ন ক্ষেপনাস্ত্রের ব্যবস্থাপনায় সফলভাবে ব্যবহার করা যাবে।
প্রতিরক্ষা গবেষণা ও উন্নয়ন সংস্থার অ্যারোনেটিক্যাল ডেভেলপমেন্ট এসট্যাব্লিশমেন্ট শাখা ‘অভ্যাস’-কে তৈরি করেছে। এখানে দিক নির্ণয়ের জন্য একটি নেভিগেশন ব্যবস্থাপনা রয়েছে। একটি ছোট গ্যাস টার্বাইনের ইঞ্জিনের সাহায্যে প্রয়োজনীয় শক্তি সরবরাহের ব্যবস্থা করা হয়েছে। এছাড়াও উৎক্ষেপণকে নিয়ন্ত্রিত করার প্রয়োজনীয় ব্যবস্থাপনাও আছে। ল্যাপটপের সাহায্যে সম্পূর্ণ স্বয়ংক্রিয়ভাবে এটি নির্দিষ্ট লক্ষ্য ভেদ করতে পারে। পরীক্ষার সময় ০.৫ ম্যাক গতিতে এই ক্ষেপনাস্ত্র উৎক্ষেপিত হয়েছে।
CG/CB/NS
(Visitor Counter : 201
প্রধানমন্ত্রীরদপ্তর
লেহ্, লাদাখ সফরে প্রধানমন্ত্রী
লেহ্তে কেবিআর বিমানবন্দরের নতুন টার্মিনাল বিল্ডিং – এর ভিত্তিপ্রস্তর স্থাপন
লাদাখ অঞ্চলে একাধিক উন্নয়নমূলক প্রকল্পের উদ্বোধন করলেন প্রধানমন্ত্রী
নয়াদিল্লি, ০৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ  জম্মু ও কাশ্মীরের লাদাখের লেহ্- তে একদিনের সফরে পৌঁছেছেন। সেখানে তিনি একাধিক উন্নয়নমূলক প্রকল্পের উদ্বোধন/ভিত্তিপ্রস্তর স্থাপন করেছেন।
হিমশীতল আবহাওয়া থাকা সত্ত্বেও অনুষ্ঠানস্থলে আসার জন্য প্রধানমন্ত্রী উপস্থিত জনসাধারণের প্রশংসা করে বলেন, “যাঁরা কঠিন পরিস্থিতিতে বাস করেন, তাঁরা সবরকম অসুবিধার মোকাবিলা করে থাকেন। আপনাদের ভালোবাসা আমাকে পরিশ্রম করতে উৎসাহ যোগায়”।
লাদাখ বিশ্ববিদ্যালয়ের উদ্বোধন করে প্রধানমন্ত্রী বলেন, “লাদাখের জনসংখ্যার ৪০ শতাংশ হলেন কমবয়সী পড়ুয়া। এই অঞ্চলে একটি বিশ্ববিদ্যালয় স্থাপনের চাহিদা বহুদিনের। লাদাখ বিশ্ববিদ্যালয় স্থাপন হলে এই চাহিদা পূরণ হবে”। লেহ্, কারগিল, নুগরা, যানস্কর, দ্রাস ও খালসির স্নাতক কলেজগুলিকে নিয়ে এই বিশ্ববিদ্যালয়টি স্থাপন করা হবে এবং ছাত্রছাত্রীদের সুবিধার্থে বিশ্ববিদ্যালয়ের প্রশাসনিক দপ্তর লেহ্ও কারগিলে খোলা হবে।
প্রধানমন্ত্রী দাতং গ্রামের কাছে দাহ্তে ৯ মেগাওয়াটের দাহ্জলবিদ্যুৎ প্রকল্প এবং ২২০ কেভি শ্রীনগর – আলুস্টেং – দ্রাস – কারগিল – লেহ্বিদ্যুৎ সংবহন ব্যবস্থার উদ্বোধন করেন। এই প্রকল্পগুলি উদ্বোধন করাকালীন প্রধানমন্ত্রী বলেন, “আমরা দেরী করার সংস্কৃতিকে বর্জন করেছি”। তিনি আরও বলেন যে, তাঁর সরকার নিশ্চিত করবে যাতে যেসব প্রকল্পের ভিত্তিপ্রস্তর তিনি স্থাপন করেছেন, সেগুলির উদ্বোধন যাতে তিনিই করেন, তা তাঁর সরকার নিশ্চিত করবে।
আজ লাদাখে পাঁচটি নতুন পর্যটন ও ট্রেকিং রুটও খোলা হয়েছে। প্রধানমন্ত্রী বলেন যে, একটি শহরের যোগাযোগ ব্যবস্থা উন্নত হলে সেখানে জীবনযাপন আর্থিকভাবে সহজ হয়। তিনি আরও বলেন, বিলাসপুর – মানালি – লেহ্রেল লাইনের কাজ সম্পন্ন হলে, দিল্লি থেকে লেহ্র যাত্রাপথের দূরত্বও কমে যাবে।
প্রধানমন্ত্রী লেহ্তে কুশক বাকুলা রিমপোচি  বিমানবন্দরের নতুন টার্মিনাল বিল্ডিং – এর শিলান্যাস করেন। এই নতুন টার্মিনালটি সবরকম আধুনিক ব্যবস্থাপনার মাধ্যমে যাত্রীদের অবাধ চলাচল সম্ভব করে তুলবে।
প্রধানমন্ত্রী আরও বলেন, এই প্রকল্পগুলির ফলে উন্নত বিদ্যুৎ ব্যবস্থা সংযোগ ও যোগাযোগ ব্যবস্থা গড়ে উঠবে এবং এই অঞ্চলে পর্যটকদের আনাগোণা বৃদ্ধি পাবে। এর ফলে, বহু গ্রামে আরও উন্নত জীবন-জীবিকার সুযোগ আসবে।
এছাড়া, সংরক্ষিত এলাকা পারমিটের মেয়াদকাল বাড়িয়ে ১৫ দিন করা হয়েছে। এখন পর্যটকরা আরও বেশি সময় ধরে লেহ্ভ্রমণ উপভোগ করতে পারবেন।
প্রধানমন্ত্রী বলেন যে, এলএএইচডিসি আইনে কিছু সংশোধন করা হয়েছে এবং পর্ষদকে ব্যয় সংক্রান্ত বিষয়ে আরও বেশি ক্ষমতা দেওয়া হয়েছে। এখন এই স্বশাসিত পর্ষদ অঞ্চলের বিকাশের জন্য তহবিলের অর্থ প্রদান করে বলেও প্রধানমন্ত্রী জানান।
অন্তর্বর্তী বাজেটের বিষয়ে প্রধানমন্ত্রী বলেন যে, তপশিলি উপজাতিদের কল্যাণার্থে বরাদ্দের পরিমাণ ৩০ শতাংশ বৃদ্ধি পেয়েছে এবং দলিতদের উন্নয়নের জন্য ৩৫ শতাংশ অর্থ বরাদ্দ বাড়ানো হয়েছে।
SC/SB
(Visitor Counter : 114
কেন্দ্রীয়মন্ত্রিসভা
কেন্দ্রীয় তালিকায় অন্যান্য অনগ্রসর শ্রেণীর ক্রমপর্যায় ও বিন্যাস খতিয়ে দেখতে সংশ্লিষ্ট কমিশনের কার্যকালের মেয়াদ সম্প্রসারণের সিদ্ধান্ত নিল কেন্দ্রীয় মন্ত্রিসভা
নয়াদিল্লি, ৯ আগস্ট, ২০১৮
কেন্দ্রীয় তালিকায় অন্যান্য অনগ্রসর শ্রেণীগুলির ক্রমপর্যায় ও বিন্যাসের বিষয়টি খতিয়ে দেখতে সংশ্লিষ্ট কমিশনের কার্যকালের মেয়াদ এ বছরের নভেম্বর মাস পর্যন্ত সম্প্রসারণের একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে।
উল্লেখ্য, রাজ্য সরকার, রাজ্য অনগ্রসর শ্রেণী কমিশন, বিভিন্ন সম্প্রদায়ের সংস্থা ও প্রতিষ্ঠান এবং অন্যান্য অনগ্রসর শ্রেণী ও কমিশনভুক্ত সাধারণ মানুষের সঙ্গে দফায় দফায় বেশ কিছু বৈঠকে ইতিমধ্যেই মিলিত হয়েছে অন্যান্য অনগ্রসর শ্রেণী সম্পর্কিত কমিশন। উচ্চশিক্ষা প্রতিষ্ঠানগুলির অন্যান্য অনগ্রসর শ্রেণীর ছাত্রছাত্রী সম্পর্কে রেকর্ডও সংগ্রহ করা হয়েছে কমিশনের উদ্যোগে। এছাড়াও, কেন্দ্রীয় সরকারি দপ্তর, কেন্দ্রীয় সরকারি নিয়ন্ত্রণাধীন সংস্থা এবং রাষ্ট্রায়ত্ত ক্ষেত্রের ব্যাঙ্ক ও আর্থিক প্রতিষ্ঠানগুলি থেকে নিয়োগ সম্পর্কিত খুঁটিনাটি তথ্যও সংগৃহীত হয়েছে। এ সমস্ত খতিয়ে দেখে কমিশন সুপারিশ করেছে যে কেন্দ্রীয় তালিকায় অনগ্রসর শ্রেণীগুলির ক্রমপর্যায় ও বিন্যাস সম্পর্কে চূড়ান্ত সিদ্ধান্ত গ্রহণের স্বার্থে বিভিন্ন রাজ্য এবং তাদের গঠিত অনগ্রসর শ্রেণী কমিশনগুলির সঙ্গে আরও একদফা আলোচনা ও বৈঠকের প্রয়োজন রয়েছে।
SSS/SKD/DM/…
(Visitor Counter : 64
ক্রেতা, খাদ্যএবংগণবন্টনমন্ত্রক
গতবছরের এই সময়ের তুলনায় এবার ১২.১৪ শতাংশ অতিরিক্ত গম সংগ্রহ করা হয়েছে
গম সংগ্রহের ফলে ৪৪.১২ লক্ষ কৃষক উপকৃত হবেন
নতুন দিল্লি, ০৭ জুন, ২০২১
বর্তমান রবি মরশুমে বিভিন্ন রাজ্য থেকে গম সংগ্রহের কাজ সুষ্ঠুভাবে এগিয়ে চলেছে। রাজ্যগুলির মধ্যে রয়েছে উত্তরপ্রদেশ, বিহার, রাজস্থান এবং জম্মু-কাশ্মীর। গত জুন ২০২১ পর্যন্ত কৃষকদের কাছ থেকে ৪১৬.৪৪ লক্ষ মেট্রিক টন গম সংগ্রহ করা হয়েছে। এবার যা সর্বোচ্চ। গতবার সর্বোচ্চ পরিমাণ ছিল ৩৮৯.৯২ লক্ষ মেট্রিক টন। এই গম সংগ্রহের ফলে এ বছর ৪৫.৫৬ লক্ষ কৃষক উপকৃত হবেন। ন্যূনতম সহায়ক মূল্যের পরিমাণ দাঁড়িয়েছে ৮২,২৪৭.৫১ কোটি টাকা।
বর্তমান খরিফ মরশুমে ধান সংগ্রহের কাজও সুষ্ঠুভাবে চলছে। বিভিন্ন রাজ্য থেকে এ পর্যন্ত ৮০৮.৪২ লক্ষ মেট্রিক টন ধান সংগ্রহ করা হয়েছে। এর ফলে ১১৯.৮৮ লক্ষ কৃষক উপকৃত হয়েছেন। ধানের ন্যূনতম সহায়ক মূল্যের পরিমাণ দাঁড়িয়েছে ১,৫২,৬৩০.০৯ কোটি টাকা। ধান সংগ্রহের পরিমাণ এবছর সর্বোচ্চ পর্যায়ে পৌঁছেছে।
CG/SB
(Visitor Counter : 177
প্রধানমন্ত্রীরদপ্তর
প্রধানমন্ত্রী জম্মু, কাশ্মীর, লেহ এবং লাদাখে বিডিসি নির্বাচনে বিজয়ীদের অভিনন্দন জানিয়েছেন
জম্মু, কাশ্মীর, লেহ এবং লাদাখে বিডিসি নির্বাচন অত্যন্ত শান্তিপূর্ণভাবে হয়েছেঃ প্রধানমন্ত্রী
নতুনদিল্লি, ২৫ অক্টোবর, ২০১৯
প্রধানমন্ত্রী শ্রী নরেন্দ্র মোদী জম্মু, কাশ্মীর, লেহ এবং লাদাখে বিডিসি নির্বাচনে বিজয়ীদের অভিনন্দন জানিয়েছেন। জম্মু, কাশ্মীর, লেহ এবং লাদাখে বিডিসি নির্বাচন অত্যন্ত শান্তিপূর্ণভাবে হওয়ায় তিনি সন্তোষ প্রকাশ করেছেন ।
(CG/CB
মহাকাশদপ্তর
পিএসএলভি-সি৪৩ উৎক্ষেপণযানের সাহায্যে ভারতের ভূ-পর্যবেক্ষণ উপগ্রহ সহ ৩০টি বিদেশি উপগ্রহের সফল উৎক্ষেপণ
নয়াদিল্লি, ২৯ নভেম্বর, ২০১৮
ভারতীয় মহাকাশ গবেষণা সংস্থার  পোলার স্যাটেলাইট লঞ্চ ভেহিকেলের  সাহায্যে আজ  শ্রীহরিকোটার সতীশ ধাওয়ান মহাকাশ কেন্দ্র থেকে ৩১টি উপগ্রহ সাফল্যের সঙ্গে উৎক্ষেপণ করা হয়। আজ সকাল ৯-৫৭ মিনিট নাগাদ উৎক্ষেপণ যান উপগ্রহগুলিকে নিয়ে ভূ-পৃষ্ঠ থেকে মহাকাশের উদ্দেশে পাড়ি দেয়। ভারতের ভূ-পর্যবেক্ষণ উপগ্রহ বা হাইপার স্পেকট্রাল ইমেজিং স্যাটেলাইটটিকে ৬৫০ কিলোমিটার ওপরে সাফল্যের সঙ্গে কক্ষপথে স্থাপিত করে। উৎক্ষেপণ যানটি ১৭ মিনিট ১৯ সেকেন্ডেই এই উপগ্রহটিকে তার নির্দিষ্ট কক্ষপথে পৌঁছে দেয়। বাকি ৩০টি উপগ্রহের শেষতম উপগ্রহটিকে তার কক্ষপথে পৌঁছে দিতে সময় লাগে ১ ঘন্টা ৪৯ মিনিট। ভারতের ভূ-পর্যবেক্ষণ উপগ্রহটির ওজন প্রায় ৩৮০ কিলোগ্রাম। মহাকাশে এই উপগ্রহটি আগামী পাঁচ বছর সক্রিয় থাকবে।
অবশিষ্ট ৩০টি উপগ্রহের একটি ক্ষুদ্র ও বাকি ২৯টি অতিক্ষুদ্র উপগ্রহ। এই উপগ্রহগুলির মোট ওজন ২৬১ কিলো ৫০ গ্রাম। মার্কিন যুক্তরাষ্ট্রের ২৩টি উপগ্রহ ছাড়াও অস্ট্রেলিয়া, কানাডা, কলম্বিয়া, ফিনল্যান্ড, মালয়েশিয়া, নেদারল্যান্ডস এবং স্পেনের একটি করে উপগ্রহ রয়েছে। উল্লেখ করা যেতে পারে, এই প্রথমবার অস্ট্রেলিয়া, কলম্বিয়া, মালয়েশিয়া ও স্পেনের উপগ্রহ ভারতীয় উৎক্ষেপণ যানের সাহায্যে মহাকাশে পাঠানো হয়েছে।
পিএসএলভি-সি৪৩-র সফল উৎক্ষেপণের জন্য ইসরোর চেয়ারম্যান ডঃ কে সিবান সংস্থার বিজ্ঞানীদের অভিনন্দন জানিয়েছেন। তিনি বলেছেন, সমগ্র জাতির কাছে এটি খুবই গর্বের মুহূর্ত যে ভারতের ভূ-পর্যবেক্ষণ উপগ্রহটি সম্পূর্ণ দেশীয় প্রযুক্তিতে নির্মিত হয়েছে। অত্যাধুনিক এই উপগ্রহটির বিভিন্ন গুরুত্বপূর্ণ অংশ আমেদাবাদ ও চণ্ডীগড়ে ইসরোর শাখা-সংস্থাগুলি নির্মাণ করেছে।
CG/BD/DM/…
(Visitor Counter : 101
সংস্কৃতিমন্ত্রক
কেন্দ্রীয় সংস্কৃতি মন্ত্রক আজ থেকে রাজা রামমোহন রায়ের ২৫০-তম জন্ম বার্ষিকী উদযাপন শুরু করেছে, চলবে ২০২৩-এর ২২-এ মে পর্যন্ত
উদ্বোধনী অনুষ্ঠানে শ্রী জি কিষাণ রেড্ডি কলকাতায় রাজা রামমোহন রায়ের একটি প্রতিকৃতির আবরণ উন্মোচন করেন
কলকাতা, ২২ মে, ২০২২
আজাদি কা অমৃত মহোৎসব উদযাপনের অঙ্গ হিসেবে সংস্কৃতি মন্ত্রক আজ থেকে বর্ষব্যাপী রাজা রামমোহন রায়ের ২৫০-তম জন্ম বার্ষিকী উদযাপনের সূচনা করেছে। আগামী বছর ২২-এ মে পর্যন্ত এই উপলক্ষ্যে নানা অনুষ্ঠানের আয়োজন করা হবে। কলকাতার সল্টলেকে রাজা রামমোহন রায় লাইব্রেরী ফাউন্ডেশন এবং সায়েন্স সিটি অডিটোরিয়ামে উদ্বোধনী অনুষ্ঠান অনুষ্ঠিত হয়। কেন্দ্রীয় সংস্কৃতি মন্ত্রক পূর্বাঞ্চলীয় সাংস্কৃতিক কেন্দ্র অনুষ্ঠানটির আয়োজন করে। কেন্দ্রীয় সংস্কৃতি, পর্যটন ও উত্তরাঞ্চলীয় উন্নয়ন মন্ত্রী শ্রী জি কিষাণ রেড্ডি ভার্চুয়ালি এই অনুষ্ঠানে অংশগ্রহণ করেন। আজ রাজা রামমোহন রায় লাইব্রেরী ফাউন্ডেশনের-ও ৫০-তম প্রতিষ্ঠা দিবস।
শ্রী রেড্ডি কলকাতার রাজা রামমোহন রায় লাইব্রেরী ফাউন্ডেশনে সমাজ সংস্কারক রাজা রামমোহন রায়ের একটি প্রতিকৃতির আবরণও ভার্চ্যুয়ালি উন্মোচন করেন।
সায়েন্স সিটি অডিটোরিয়ামে শ্রী রেড্ডি বলেন, রাজা রামমোহন রায় শুধু ‘ভারতের নব জাগরণের জনক’ই ছিলেন না তিনি দেশের মহিলাদের স্বাধীনতার জন্যও সোচ্চার হন। তাঁর উদ্যোগেই দেশ থেকে সতীদাহ প্রথা রদ করা হয়। এরফলে তিনি শুধু বাংলারই জননেতা হননি, সারা ভারতীয় উপমহাদেশে জননায়ক হিসেবে প্রতিষ্ঠিত হন।
মন্ত্রী রামমোহন রায়কে শিক্ষাবিদ ও মহান দার্শনিক হিসেবে উল্লেখ করেন। তিনি বলেন, রাজনীতি এবং জনপ্রশাসনে তাঁর গুরুত্বপূর্ণ উদ্যোগের জন্য তাঁকে বাংলার নব জাগরণের জনক বলে আখ্যায়িত করা হয়।
মন্ত্রী এই প্রসঙ্গে কেন্দ্রীয় সরকারের কিছু উদ্যোগের কথা উল্লেখ করেন। তিনি জানান, জাতীয় গ্রন্থাগারের ৬টি বিশেষ গ্রন্থাগার গড়ে তোলা হয়েছে। দেশের প্রত্যন্ত অঞ্চলে শিক্ষাকে পৌঁছে দিতে ডিজিটাল পদ্ধতির সাহায্য নেওয়া হচ্ছে। তিনি স্বাধীনতা দিবসে প্রত্যেক বাড়িতে জাতীয় পতাকা উত্তোলনের ও প্রত্যেককে জাতীয় সঙ্গীত গাইবার আহ্বান জানান।
পশ্চিমবঙ্গের রাজ্যপাল শ্রী জগদীপ ধনখড় তাঁর ভাষণে বলেন, আগামী প্রজন্মকে রাজা রামমোহন রায়ের আদর্শ অনুসরণ করতে হবে। অনুষ্ঠানে সংস্কৃতি মন্ত্রকের যুগ্ম সচিব শ্রীমতি উমা নান্দুরি, উপসচিব শ্রী অতুল মিশ্র, রামকৃষ্ণ মিশন সারদাপীঠের সভাপতি স্বামী শাস্ত্রজ্ঞানানন্দ, শ্রী নিরঞ্জন প্রধান, শ্রী প্রদীপ চক্রবর্তী সহ বিশিষ্টজনেরা উপস্থিত ছিলেন।
এই উপলক্ষ্যে কলকাতার সায়েন্স সিটি অডিটোরিয়ামে নানা অনুষ্ঠানের আয়োজন করা হয়। এর মধ্যে শিশুদের জন্য আলোচনা ও প্রশ্নোত্তর প্রতিযোগিতা উল্লেখযোগ্য। রাজা রামমোহন রায়ের জীবনের বিভিন্ন দিক নিয়ে একটি মাল্টিমিডিয়া প্রদর্শনীরও আয়োজন করা হয়।
CG/CB/NS
(Visitor Counter : 104
প্রধানমন্ত্রীরদপ্তর
১০০ কোটি ডোজ দেওয়ায় চিকিৎসক ও নার্সদের প্রতি প্রধানমন্ত্রীর কৃতজ্ঞতা প্রকাশ
নয়াদিল্লি, ২১ অক্টোবর, ২০২১
প্রধানমন্ত্রী শ্রী নরেন্দ্র মোদী যেসব চিকিৎসক ও নার্স ১০০ কোটিরও বেশি টিকার ডোজ দিয়েছেন, তাঁদের প্রতি কৃতজ্ঞতা প্রকাশ করেছেন।
এক ট্যুইটে প্রধানমন্ত্রী বলেছেন, “ভারত ইতিহাস রচনা করলো।
ভারতের বিজ্ঞান, উদ্যোগ এবং ১৩০ কোটি ভারতবাসীর সমন্বিত প্রয়াসের সাফল্য আমরা প্রত্যক্ষ করছি।
১০০ কোটি টিকাকরণের লক্ষ্যমাত্রা অর্জিত হওয়ায় ভারতকে অভিনন্দন। আমাদের যেসব চিকিৎসক, নার্স এবং অন্যান্য যাঁরা এই সাফল্য অর্জন করতে সাহায্য করেছেন, তাঁদের প্রতি কৃতজ্ঞতা জানাই। #VaccineCentury".
CG/CB/SB
(
অর্থমন্ত্রক
২৫টি রাজ্যের পঞ্চায়েতগুলিকে ৮৯২৩.৮ কোটি টাকা মঞ্জুর কেন্দ্রের
নতুন দিল্লি, ০৯ মে, ২০২১
অর্থ মন্ত্রকের ব্যয় বরাদ্দ দপ্তর গতকাল ২৫টি রাজ্যের গ্রামীণ প্রশাসনিক সংস্থাকে আর্থিক সাহায়তা প্রদানের জন্য ৮,৯২৩.৮ কোটি টাকা মঞ্জুর করেছে। মূলত এই অনুদান দেওয়া হয়েছে গ্রাম, ব্লক এবং জেলা – এই ত্রিস্তরীয় পঞ্চায়েতী রাজ প্রতিষ্ঠানের জন্য।
২০২১-২২ অর্থ বর্ষের জন্য ‘উন্মুক্ত অনুদান’-এর প্রথম কিস্তি হিসেবে শনিবার এই অর্থ মঞ্জুর করা হয়। কোভিড-১৯ অতিমারি মোকাবিলার জন্য প্রয়োজনীয় পদক্ষেপ গ্রহণের পাশাপাশি অন্যান্য ক্ষেত্রেও এই অর্থ ত্রিস্তর পঞ্চায়েত খরচ করতে পারবে। এর ফলে সংক্রমণের বিরুদ্ধে লড়াইয়ে ত্রিস্তর পঞ্চায়েতে স্থানীয় সম্পদকে আরও ভালোভাবে ব্যবহার করা সম্ভব হবে।
পঞ্চদশ অর্থ কমিশনের সুপারিশ অনুযায়ী চলতি বছরের জুন মাসে রাজ্যগুলিকে উন্মুক্ত অনুদানের প্রথম কিস্তির অর্থ মঞ্জুর করতে বলা হয়। কিন্তু বর্তমান কোভিড-১৯ অতিমারি পরিস্থিতি এবং পঞ্চায়েতী রাজ মন্ত্রকের সুপারিশে অর্থ মন্ত্রক নির্ধারিত সময়ের আগেই এই অনুদান মঞ্জুর করেছে। যদিও পঞ্চদশ অর্থ কমিশন উন্মুক্ত অনুদান মঞ্জুরের জন্য কিছু শর্ত আরোপ করেছিল। এই শর্তগুলির মধ্যে অন্যতম হলো সরকারি ক্ষেত্রে গ্রামীণ প্রশাসনিক সংস্থাগুলির অনলাইন সুযোগ সুবিধা ব্যবস্থাপনা চালু করা। তবে, বর্তমান পরিস্থিতির কথা বিবেচনা করে প্রথম কিস্তির অর্থ মঞ্জুরের সময় এই শর্ত বাদ দেওয়া হয়েছে।
২০২১-২২ অর্থ বর্ষের জন্য গ্রামীণ স্থানীয় সংস্থার প্রথম কিস্তি অর্থের রাজ্য ভিত্তিক বিবরণটি হলো নিম্নরূপ –
SC/SS/SKD/
(Visitor Counter : 184
আবাসনএবংশহরাঞ্চলেরদারিদ্র্যদূরীকরণমন্ত্রক
৪৫তম সিএসএমসি-র বৈঠকে প্রধানমন্ত্রী আবাস যোজনা এর আওতায় ১,৪০,১৩৪ টি বাড়ি নির্মাণের অনুমোদন
নয়াদিল্লি, ২৬ জুলাই, ২০১৯
প্রধানমন্ত্রী আবাস যোজনা  পিএমএওয়াই-এর আওতায় আবাসন ও নগরোন্নয়ন মন্ত্রক প্রায় ১,৪০,১৩৪ টি সুলভ মূল্যের বাড়ি নির্মাণের অনুমোদন দিয়েছে। বৃহস্পতিবার কেন্দ্রীয় অনুমোদন ও নজরদারি কমিটি র ৪৫-তম বৈঠকে এই অনুমোদন দেওয়া হয়। এরফলে পিএমএওয়াই-এর আওতায় মোট ৮৫,১১,৫৭৪টি বাড়ি নির্মাণের অনুমোদন দেওয়া হল।
সিএসএমসি ৮টি রাজ্যের বেশ কিছু প্রকল্প বিবেচনা করছে। এরমধ্যে পশ্চিমবঙ্গে ২৬,৫৮৫টি এবং অসমে ৯৩২৮টি প্রস্তাব রয়েছে।
আবাসন ও নগরোন্নয়ন মন্ত্রকের সচিব শ্রী দূর্গা শঙ্কর মিশ্রের পৌরহিত্যে ওই বৈঠকে ৬,৬৪২ কোটি টাকার ৪৯২টি প্রকল্পের অনুমোদন দেওয়া হয়। এই প্রকল্পগুলিতে ২,১০২ কোটি টাকার কেন্দ্রীয় সহায়তা পাওয়া যাবে।
CG/CB/NS
(Visitor Counter : 90
প্রধানমন্ত্রীরদপ্তর
প্রাক্তন প্রধানমন্ত্রী শ্রী রাজীব গান্ধীর জন্মবার্ষিকীতে প্রধানমন্ত্রী শ্রদ্ধা জ্ঞাপন করেছেন
নতুন দিল্লি, ২০ আগষ্ট, ২০২১
প্রধানমন্ত্রী শ্রী নরেন্দ্র মোদী আজ প্রাক্তন প্রধানমন্ত্রী শ্রী রাজীব গান্ধীর জন্মবার্ষিকীতে শ্রদ্ধা নিবেদন করেছেন।
এক টুইট বার্তায় প্রধানমন্ত্রী বলেছেন, "আমাদের প্রাক্তন প্রধানমন্ত্রী শ্রী রাজীব গান্ধী জীর জন্মবার্ষিকীতে তাঁকে শ্রদ্ধাঞ্জলি জানাই।"
CG/ SB
(
সড়কপরিবহণওমহাসড়কমন্ত্রক
আত্মনির্ভর ভারত অভিযান প্রকল্পে মহাসড়ক মন্ত্রক ১০,০০০ কোটি টাকার বেশি অর্থ মিটিয়ে দিয়েছে, আরও ২,৫০০ কোটি টাকা মেটানোর প্রক্রিয়া চলছে
নতুন দিল্লি, ৯ সেপ্টেম্বর, ২০২০
সরল অর্থ প্রদান প্রক্রিয়ার মাধ্যমে কোভিড-১৯ মহামারীর সময় সড়ক পরিবহন ও মহাসড়ক মন্ত্রক ১০,৩৩৯ কোটি টাকার উচ্চাকাঙ্ক্ষী আত্মনির্ভর ভারত অভিযানের অর্থ প্রদান করেছে। আরও ২,৪৭৫ কোটি টাকা শীঘ্রই মিটিয়ে দেওয়া হবে।
কেন্দ্র সহজে ব্যবসা করার জন্য বিভিন্ন উদ্যোগ গ্রহণ করেছে। দেশজুড়ে উন্নতমানের পরিকাঠামো তৈরি করতে সংশ্লিষ্ট সকলের আস্থা অর্জন করা হচ্ছে। আত্মনির্ভর ভারত অভিযানের মাধ্যমে কনট্রাকটারদের পাওনা প্রতি মাসে মিটিয়ে দেওয়া হচ্ছে। এর ফলে দেশজুড়ে জাতীয় মহাসড়ক প্রকল্পের কাজগুলি সঠিক সময়ে শেষ হতে পারছে।
মন্ত্রক, কনট্রাকটারদের কোভিড-১৯ মহামারীর কারণে নানারকমের আর্থিক সুবিধার ব্যবস্থা করেছে। পারফরমেন্স গ্যারান্টি বাবদ ১,১৫৫টি প্রকল্পের আওতায় ১,২৫৩টি আবেদনের বিবেচনা করে ৩,৫২৭ কোটি টাকা ইতিমধ্যে দেওয়া হচ্ছে। আরও ১৮৯ কোটি টাকা দেওয়ার প্রক্রিয়া চলছে। শিডিউল এইচ-এর আওতায় কনট্রাকটাররা প্রতিমাসে যে অর্থ পান সেক্ষেত্রে নিয়মের কিছু সুবিধা করা হয়েছে। ৭৮৪টি প্রকল্পের জন্য ৮৬৩টি আবেদন বিবেচনা করে ইতিমধ্যেই ৬,৫২৬ কোটি টাকা মেটানো হয়েছে। ২,২৪১ কোটি টাকা মেটানোর কাজ চলছে।
এসক্রো অ্যাকাউন্টের মাধ্যমে সাব কনট্রাকটারদের সরাসরি অর্থ প্রদানের যে প্রক্রিয়া রয়েছে তাতে ১৯টি প্রকল্পের জন্য ২১টি আবেদনের বিবেচনা করা হয়েছে। সাব কনট্রাকটাররা ২৪১ কোটি টাকা পেয়েছেন। আরও ২৭ কোটি টাকা দেওয়ার প্রক্রিয়া চলছে।
জাতীয় মহাসড়ক টোল সংগ্রহের চুক্তি অনুযায়ী কোভিড মহামারীর কারণে টোল সংগ্রহের ক্ষেত্রে যে ক্ষতি হয়েছে সেবাবদ প্রাপ্য অর্থ মিটিয়ে দেওয়ার প্রক্রিয়াও হাতে নেওয়া হয়েছে। কনট্রাকটারদের যেসব বকেয়া মেটানো হয়নি সেগুলির জন্য মন্ত্রক বিশেষভাবে উদ্যোগ নিয়েছে। এর জন্য বিভিন্ন মামলার মধ্যে ৪৭টি মামলায় ১৪,২৪৮ কোটি টাকার মীমাংসা হয়েছে। আরও ৫৯টি মামলার বিষয়ে আলোচনা চলছে। এই প্রক্রিয়াটি সম্পন্ন করার জন্য স্বাধীন বিশেষজ্ঞদের নিয়ে একটি কমিটি গঠন করা হয়েছিল।
CG/CB/SKD
(Visitor Counter : 159